መፅሐፍ ቅዱስ ‹‹ወደ ዓለም ሁሉ ሂዱ ወንጌልንም ስበኩ›› ይላል፡፡ነገር ግን እነዚህ ሰዎች ወይም ይህ ድርጅት መጀመሪያ ቸርቹን ከዚያ ስብከቱን እያሉ ነው፡፡ሙሉውን የኢትዮጵያ ህዝብ ቀስ በቀስ በቁጥጥር ስር እንደሚያውሉትና ሌላ የሐይማኖት ተቋማት እንደሚጠፉ እርግጠኞች ናቸው ማለት ነው፡፡ወንጌል ተሰብኮ ምዕመን እየበዛ ሲሄድ ነው ቸርች የሚስፋፋው፡፡ያውም በራሱ በምዕመኑና በሐይማኖቱ ተከታይ በሚዋጣ ገንዘብ! እንደዚህ ዘሎ እንደ መንገድ ስራ ፕላን 50 ሺ ቸርች የሚባልበት የሐይማኖት ስርዓት የለም፡፡መንግስትስ መሬት መሸጥ ነው የያዘው ወይስ የሀይማኖት ነፃነትን ለማንሰራፋት? እኔ ኦርቶዶክስ ብሆንና አንድ የውጭ የሐይማኖት ድርጅት ወደ ኢትዮጵያ መጥቶ 50 ሺ ቸርች ልሰራ ነው!ቢለኝ ‹‹ኧረ አባ 50 ሺ ቤተክርስትያን በዚች ጠባብ አገር?››ብየ እሞግታለሁ፡፡እኔ ፕሮቴስታንት ብሆን ‹‹50 ሺ የፕሮቴስታንት ቸርች ልናቋቁም መጣን!›› ቢሉኝ፤‹‹ኧረ ፓስተር 50 ሺ ቸርች?››ብየ መቃወሜ አይቀርም፡፡እኔ ካቶሊክ ብሆንና የሌላ አገር ቅርንጫፍ ተቁዋም መጥቶ ‹‹50 ሺ ቸርች በኢትዮጵያ!››ሲለኝ ብሰማ፤‹‹እንዴት?››ብየ መቃወሜ አይቀርም፡፡እኔ ሐይማኖት አልባ ብሆንና ይህን ነገር ብሰማና ባይ፤ ‹‹እንዴ እንዴት?ያገሬ ገበሬ ምን መሬት አርሶ ሊበላ ነው?››ማለቴ አይቀርም፡፡እኔ ከየትኛውም ወገን ብሆን ይህን ዜና መቃወሜ አይቀርም፡፡መንግስትም ብሆን ‹‹ከፍተኛ የሆነ የመሬት ወረራ›› እለዋለሁ፡፡ስለሚፈናቀለው ሰው አስባለሁ፡፡ይህን ያስቀደምኩት ጉዳዩ የሐይማኖትና የሐይማኖተኞች ጉዳይ ብቻ ሳይሆን የአገር ህልውና ጉዳይ መሆኑንም ጭምር ለማስገንዘብ ነው፡፡ይህ ጉዳይ በቀጥታ የኢትዮጵያን ህዝብ ከሌላው ዓለም ህዝብ በፊት የአውሬው ምልክት የሚባለውን የ666ን ወይም የማይክሮ ችፕ ገጠማን ለማከናወን የተጀመረ ጅምር ወይም የመሰረት ድንጋይ እንደሆነ ከመጠርጠርና ከማሰብ ውጭ ሌላ ስያሜ ልንሰጠው አንችልም!ሌላ ማሰብና መገመት የምንችለው ነገር የለም፡፡ይህን አርማ ደግሞ በቀላሉና በቶሎ አይቀበሉም ተብለው የተፈሩት የኢትዮጵያዊ ዜጎች ናቸው፡፡ በዚህ ሀሳብ የሚስቅ ሰው ካለ ቀስ እያለ እንደሚያለቅስ የታወቀ ነው፡፡‹‹ኢትዮጵያን ይፈልጉዋታል፡፡ኢትዮጵያ ከመጨረሻው ዘመን ጋር በተያያዘ ትልቅና ወሳኝ የሆነ መንፈሳዊ ነገር በውስጡዋ አለ፤ኢትዮጵያ በዚህ ጉዳይ ልዩ አገር ናት››ሲባል የሚያፌዙ ምሁራን እንዳሉን እናውቃለን፡፡ግድ የለም ሁሉም በዘመኑ ይፋ ይሆናል!ለታወሩት ሳይሆን ላልታወሩት ነው ነገሩ ግልፅ የሚሆነው፡፡
